Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta' Aġġustament għall-Globalizzazzjoni, f'konformità mal-Punt 13 tal-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar id-dixxiplina baġitarja, dwar il-kooperazzjoni f’materji baġitarji u dwar ġestjoni finanzjarja tajba (applikazzjoni EGF/2014/012 BE/ArcelorMittal) /* COM/2014/0734 final - 2014/ ( ) */





MEMORANDUM TA’ SPJEGAZZJONI KUNTEST TAL-PROPOSTA 1. Ir-regoli applikabbli għall-kontribuzzjonijiet finanzjarji mill-Fond Ewropew ta’ Aġġustament għall-Globalizzazzjoni (FEG) huma stipulati fir-Regolament (KE) Nru 1309/2013 tal-Parlament Ewropew u tal-Kunsill tas-17 ta’ Diċembru 2013 dwar il-Fond Ewropew ta’ Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006[1] (Ir-"Regolament tal-FEG"). 2. L-awtoritajiet Belġjani ssottomettew l-applikazzjoni EGF/2014/012 BE/ArcelorMittal għal kontribuzzjoni finanzjarja mill-FEG, wara sensji mill-ArcelorMittal Liège S.A. fil-Belġju. 3. Wara l-valutazzjoni tagħha ta’ din l-applikazzjoni, il-Kummissjoni kkonkludiet li, skont id-dispożizzjonijiet kollha applikabbli tar-Regolament tal-FEG, il-kundizzjonijiet għall-għoti ta’ kontribuzzjoni finanzjarja mill-FEG huma ssodisfati. SOMMARJU TAL-APPLIKAZZJONI L-applikazzjoni tal-FEG: || EGF/2014/012 BE/ArcelorMittal L-Istat Membru: || Il-Belġju Ir-reġjun(i) kkonċernat(i) (livell NUTS 2): || Prov. Liège (BE 33). Id-data ta’ sottomissjoni tal-applikazzjoni: || 22.7.2014 Id-data tal-konferma li l-applikazzjoni waslet: || 4.8.2014 Id-data tat-talba għal informazzjoni addizzjonali: || 24.7.2014 Id-data ta’ skadenza għall-forniment tal-informazzjoni addizzjonali: || 16.9.2014 Id-data ta’ skadenza għat-tlestija tal-valutazzjoni: || 9.12.2014 Il-kriterju ta’ intervent: || L-Artikolu 4(1)(a) tar-Regolament tal-FEG L-intrapriża primarja: || ArcelorMittal Liège S.A. Is-settur(i) ta' attività ekonomika (Id-Diviżjoni tan-NACE Rev. 2)[2]: || Id-Diviżjoni 24 ("Manifattura ta’ metalli bażiċi") L-Għadd ta’ sussidjarji, fornituri u produtturi downstream: || Xejn Il-perjodu ta’ referenza (erba’ xhur): || L-1 ta’ Jannar 2014 – l-1 ta’ Mejju 2014 L-għadd ta’ sensji jew waqfien ta’ attività matul il-perjodu ta’ referenza (a): || 752 L-għadd ta’ sensji jew waqfien ta’ attività qabel jew wara l-perjodu ta’ referenza (b): || 533 L-għadd totali ta’ sensji (a + b): || 1 285 L-għadd totali stmat ta’ benefiċjarji fil-mira: || 910 Il-baġit għas-servizzi personalizzati (EUR) || 2 575 900 Il-baġit għall-implimentazzjoni tal-FEG[3] (EUR) || 76 578 Il-baġit totali (EUR) || EUR 2 652 478 il-kontribuzzjoni tal-FEG (60 %) (EUR) || 1 591 486 VALUTAZZJONI TAL-APPLIKAZZJONI Proċedura 4. L-awtoritajiet Belġjani ssottomettew l-applikazzjoni EGF/2014/012 BE/ArcelorMittal fit-22 ta' Lulju 2014 fi żmien 12-il ġimgħa mid-data li fiha l-kriterji ta' intervent stabbiliti hawn taħt ġew issodisfati. Il-Kummissjoni bagħtet sett inizjali ta' mistoqsijiet lill-Awtoritajiet Belġjani fl-24 ta' Lulju 2014 u kkonfermat il-wasla tal-applikazzjoni fi żmien ħmistax mid-data tas-sottomissjoni tal-applikazzjoni, fl-4 ta' Awwisu 2014. Din l-informazzjoni addizzjonali ngħatat fi żmien sitt ġimgħat mid-data tal-konferma. Il-perjodu ta' 12-il ġimgħa mill-wasla tal-applikazzjoni kompleta, li fih il-Kummissjoni għandha tiffinalizza l-valutazzjoni tagħha tal-konformità tal-applikazzjoni mal-kundizzjonijiet biex tipprovdi kontribuzzjoni finanzjarja, jiskadi fid-9 ta' Diċembru 2014. Eliġibbiltà tal-applikazzjoni L-intrapriżi u l-benefiċjarji kkonċernati 5. L-applikazzjoni hija marbuta ma' 1 285 ħaddiem li ngħataw is-sensja minn ArcelorMittal Liège S.A. Din l-intrapriża topera fis-settur ekonomiku kklassifikat skont id-Diviżjoni 24 tan-NACE ("Il-Manifattura ta' metalli bażiċi"). Is-sensji li ngħataw mill-intrapriża kkonċernata jinsabu prinċipalment fir-reġjun tan-NUTS[4] il-livell 2 fir-reġjun ta' Liège (BE33). Il-kriterji ta’ intervent 6. L-awtoritajiet Belġjani ssottomettew l-applikazzjoni skont il-kriterju ta’ intervent tal-Artikolu 4(1)(a) tar-Regolament tal-FEG, li jitlob li tal-inqas 500 ħaddiem jingħataw is-sensja jew li titwaqqaf l-attività ta’ persuni li jaħdmu għal rashom, fuq perjodu ta’ referenza ta’ erba’ xhur, f’intrapriża fi Stat Membru, inklużi l-ħaddiema li jingħataw is-sensja fost il-fornituri u l-produtturi downstream. 7. Il-perjodu ta’ referenza ta’ erba’ xhur huwa mill-1 ta’ Jannar 2014 sal-1 ta’ Mejju 2014. 8. L-applikazzjoni tikkonċerna s-752 ħaddiema li ngħataw is-sensja[5] fl-intrapriża matul il-perjodu ta’ referenza ta’ erba’ xhur. Il-kalkolu tas-sensji u tal-waqfien tal-attività 9. Is-sensji kollha ġew ikkalkulati mid-data tan-notifika individwali tal-impjegatur dwar it-tkeċċija jew it-terminazzjoni tal-kuntratt tal-impjieg tal-ħaddiem. Benefiċjarji eliġibbli 10. Minbarra l-ħaddiema diġà msemmijin, il-benefiċjarji eliġibbli jinkludu 533 ħaddiem li ngħataw is-sensja qabel il-perjodu ta’ referenza ta’ erba’ xhur. Dawn il-ħaddiema kollha ngħataw is-sensja wara t-tħabbira ġenerali tas-sensji mbassrin fl-14 ta’ Ottubru 2011. Rabta kawżali ċara tista' tinħoloq bil-każ li xkatta s-sensji matul il-perjodu ta' referenza, minħabba li s-sensji kollha huma marbuta mal-istess proċess ta' tnaqqis fin-numru tal-impjegati mibdi f'Ottubru 2011. 11. Għaldaqstant, in-numru totali ta’ benefiċjarji eliġibbli huwa ta’ 1,285. Rabta bejn is-sensji u bidliet strutturali ewlenin fil-mudelli kummerċjali dinjija minħabba l-globalizzazzjoni 12. Sabiex jistabbilixxu r-rabta bejn is-sensji u bidliet strutturali ewlenin fil-mudelli kummerċjali dinjija minħabba l-globalizzazzjoni, l-awtoritajiet Belġjani jargumentaw li s-settur tal-produzzjoni tal-azzar, li fih jopera l-ArcelorMittal Liège S.A, għadda minn taqlib ekonomiku serju, b'mod partikolari tnaqqis rapidu fis-sehem mis-suq tal-UE. 13. Bejn l-2007 u l-2013, il-produzzjoni tal-azzar grezz fl-UE-27 naqas minn 210,1 miljun tunnellata għal 166,2 miljun tunnellata[6] (− 20,9 %; − 3,8 % ta' tkabbir annwali[7]), filwaqt li fil-livell dinji, il-produzzjoni żdiedet minn 1 348,1 miljun tunnellata għal 1 649,3 miljun tunnellata (+ 22,3 %; + 3,4 % rata ta’ tkabbir annwali). Konsegwenza ta' dan u skont id-dejta msemmija mill-awtoritajiet Belġjani, fil-perjodu 2007-2013, is-sehem tal-UE tal-produzzjoni tal-azzar naqas kontinwament (minn 16 % tal-produzzjoni tal-azzar globali fl-2007 għal 10 % fl-2013). It-tnaqqis fil-produzzjoni kien aktar sinifikanti fl-Ewropa milli fl-Istati Uniti u r-Russja. Kuntrarju għal dan, hemm żieda qawwija fis-sehem tal-Asja, li tela' minn 56 % għal 67 % matul l-istess perjodu. 14. L-effetti ta’ dawn il-bidliet fix-xejriet kummerċjali marru għall-agħar minħabba fatturi oħra, bħal tnaqqis fid-domanda tal-azzar fis-setturi tal-karozzi u tal-kostruzzjoni fl-UE bħala konsegwenza tal-kriżi ekonomika u żieda relattiva fil-kosti tal-produzzjoni (materja prima, enerġija, limitazzjonijiet ambjentali, eċċ.). Dawn il-fatturi kienu ta' dannu għall-kompetittività tal-industrija tal-azzar tal-UE u wasslu għal għadd kbir ta’ telf ta’ impjiegi fis-settur tal-azzar f’dawn l-aħħar snin minħabba l-għeluq ta’ impjanti u r-ristrutturar minn diversi manifatturi tal-azzar fl-Ewropa[8]. Pereżempju, bejn l-2008 u l-2013, l-għadd ta' persuni impjegati fl-industrija metallurġika (NACE Rev. 2 diviżjoni 24 "Il-Manifattura ta' metalli bażiċi") fl-UE-27 naqas b'madwar 280 000 minn 1,44 miljuni għal 1,16 miljuni (− 19,4 %). 15. Mill-bidu tal-FEG fl-2007, kien hemm erba’ applikazzjonijiet tal-FEG fis-settur tal-azzar[9]. Tlieta minn dawn l-applikazzjonijiet kienu marbuta ma’ bidliet strutturali kbar fix-xejriet kummerċjali dinjija minħabba l-globalizzazzjoni[10] u waħda mal-kriżi finanzjarja u ekonomika globali[11]. Avvenimenti li wasslu għas-sensji u l-waqfien tal-attivitajiet 16. L-avvenimenti li jagħtu bidu għal sensji u waqfien ta' attivitajiet huma marbuta mat-tħabbira ta' ristrutturar sostanzjali mill-Grupp ArcelorMittal fl-Unjoni Ewropea fl-2008. Din id-deċiżjoni ttieħdet fid-dawl tal-kapaċità żejda li l-impriża kellha fl-Ewropa meta kkumparat ma' xejriet ta' żvilupp tas-suq. Il-Grupp iddeċieda fuq l-għeluq permanenti tal-10 fran tal-blast mill-25 li kellu fl-Ewropa u l-għeluq ta' diversi unitajiet ta' produzzjoni. Matul 5 snin, kważi 33,000 tilfu l-impjieg tagħhom, jiġifieri madwar 25 % tal-forza totali tax-xogħol. 17. Skont l-Awtoritajiet Belġjani, it-tnaqqis fid-domanda għall-azzar, iż-żieda relattiva fil-kosti tal-produzzjoni (materja prima, enerġija, restrizzjonijiet ambjentali, eċċ) u t-tnaqqis f'daqqa fil-prezzijiet tal-azzar (kważi 17 % għall-kojl tal-azzar) wasslu biex il-produttur inaqqas l-output fl-2011 u jiddeċiedi rigward l-għeluq tal-ifran tal-blast fi Liège u dan iwassal eventwalment għall-għoti tas-sensji lill-1,285 ħaddiem. L-impatt mistenni tas-sensji fir-rigward tal-ekonomija lokali, reġjonali jew nazzjonali u l-impjiegi 18. F'dawn aħħar snin, is-settur tax-xogħol tal-ħadid fi Liège naqas minn 6 193 impjieg f'40 intrapriża fl-2007 għal 4 187 impjieg f'35 intrapriża fl-2012, tnaqqis ta' 32 % tal-impjiegi fis-settur. L-impatt tat-tnaqqis fin-numru tal-impjegati minn ArcelorMittal huwa saħansitra aktar importanti minħabba li s-sehem ta' ArcelorMittal fl-okkupazzjoni lokali fis-settur tal-metall huwa 78,9 % u 14,3 % tal-okkupazzjoni fis-settur tal-manifattura. 19. Il-kriżijiet finanzjarji tal-2008-2009 u l-2011 għadhom jidhru fl-ekonomija tar-reġjun ta' Wallonja u t-tnaqqis fin-numru ta' impjegati ta' ArcelorMittal se jwassal għal aktar telf ta' impjiegi fir-reġjun. Fi Liège, f'Mejju 2014 ġew irreġistrati 54 440 persuna li qed ifittxu impjieg, jiġifieri rata' ta' qgħad ta' 19,48 %. Dawn il-persuni ħafna drabi ma jkunux ikkwalifikati (49,9 % ma għandhomx edukazzjoni sekondarja) u 40,4 % esperjenzaw perjodu ta' inattività ta' aktar minn sentejn. Ir-rata ta' attività fi Liège hija fost l-aktar baxxi fir-reġjun ta' Wallonja bi 53,4 % (56,7 % fir-Reġjun ta' Wallonja)[12]. Benefiċjarji fil-mira u azzjonijiet proposti Benefiċjarji fil-mira 20. L-għadd stmat ta’ ħaddiema fil-mira li mistennija jipparteċipaw fil-miżuri huwa ta' 910. It-tqassim tal-ħaddiema fil-mira skont is-sess, iċ-ċittadinanza u l-grupp ta’ età huwa kif ġej: Kategorija || Għadd ta' benefiċjarji fil-mira Sess: || Irġiel: || 871 || (96 %) || Nisa: || 39 || (4 %) Ċittadinanza: || Ċittadini tal-UE: || 910 || (100 %) || Mhux ċittadini tal-UE: || 0 || (0 %) Grupp tal-età: || 15-24 sena: || 25 || (3 %) || 25-29 sena: || 37 || (4 %) || 30-54 sena: || 803 || (88 %) || 55-64 sena: || 45 || (5 %) || 'il fuq minn 64 sena: || 0 || (0 %) Eliġibbiltà tal-azzjonijiet proposti 21. Il-FEG se jikkofinanzja biss uħud mill-miżuri li jagħmlu parti mill-azzjonijiet implimentati mill-awtoritajiet Belġjani biex jappoġġja lill-ħaddiema li ngħataw is-sensja minn ArcelorMittal. Għaldaqstant, il-miżuri li huma obbligatorji skont il-proċeduri ta’ sensji kollettivi fil-Belġju u li jiġu implimentati bħala parti mill-attivitajiet standard tal-Unità ta' Riallokazzjoni (eż. l-appoġġ għar-rikollokament, it-taħriġ, l-għajnuna għat-tiftix tax-xogħol, u parir dwar il-karriera, eċċ.) mhumiex inklużi f’din l-applikazzjoni tal-FEG. 22. Is-servizzi personalizzati li jridu jiġu pprovduti lill-ħaddiema ssensjati jikkonsistu mill-azzjonijiet li ġejjin: – Riallokazzjoni: Appoġġ / gwida / integrazzjoni Dan is-sett ta’ servizzi jibni fuq l-attivitajiet standard imwettqa mill-Unità ta’ Riallokazzjoni[13]. Is-servizzi se jingħataw minn tim ta’ persunal tal-FOREM (maniġer tal-proġett, konsulenti speċjalizzati) bi sħubija ma’ eks rappreżentanti tal-ħaddiema li jaġixxu bħala 'assistenti soċjali' (accompagnateurs sociaux) biex iħeġġu lill-ħaddiema biex jieħdu sehem fil-miżuri u biex jgħinuhom fil-proċeduri amministrattivi. Sabiex jiġu ffaċilitati l-kuntatti bejn il-ħaddiema, is-servizzi huma pprovduti b’mod konġunt lill-ħaddiema kollha li ngħataw is-sensja f’bini apposta. Is-servizzi jkopru tliet tipi ta' attività: (i) informazzjoni kollettiva dwar tekniki ta' tiftix ta' impjieg (kif wieħed għandu jikteb CV u ittra ta' applikazzjoni, l-użu tar-riżorsi onlajn, eċċ.), spjegazzjonijiet dwar ir-regolamenti fuq ix-xogħol (rikollokament, qgħad, kuntratt ta' impjieg, pensjoni), sensibilizzazzjoni dwar id-diskriminazzjoni, preżentazzjoni tal-impjiegi u s-setturi b'potenzjal, eċċ.; (ii) intervisti individwali ma' konsulent tal-FOREM (verifika tal-ħiliet, perkors tal-karriera, gwida dwar it-taħriġ, eċċ.); (iii) aċċess liberu u miftuħ għal għodod għat-tiftix tal-impjiegi (tagħmir tal-IT b'konnessjoni tal-Internet, telefown, dokumentazzjoni speċjalizzata, eċċ.). Din il-miżura se tkun tikkonċerna 910 ħaddiema kollha fil-mira, għal perjodu massimu ta’ 24 xahar. L-iffaċilitar tat-tfittix ta' impjieg. FOREM se jwettaq ukoll attivitajiet speċifiċi biex jiffaċilita t-tfittix ta' impjieg u biex jingħelbu d-diffikultajiet fil-proċess ta' riallokazzjoni. Dan jinkludi laqgħat bejn il-ħaddiema li ngħataw is-sensja u l-impjegaturi potenzjali (it-tqabbil tal-impjiegi), żjarat tal-kumpaniji, laqgħat ma’ persuni li jirreklutaw għat-tħejjija ta' intervisti għax-xogħol, u skambji ta’ esperjenza ma’ ħaddiema oħra li jkunu diġà tħarrġu mill-ġdid jew li sabu impjieg wara sensja kollettiva. – Taħriġ u taħriġ mill-ġdid: Taħriġ integrat: Jistgħu jiġu proposti tipi differenti ta’ korsijiet ta’ taħriġ vokazzjonali (skont it-tip ta’ kors) jew minn FOREM jew mis-centres de competences jew minn IFAPME[14]. Bħala pass inizjali, il-persunal ta' FOREM se jgħin lil kull parteċipant biex jiddefinixxi l-miri tiegħu relatati max-xogħol u jiggwidah lejn wieħed minn tliet tipi ta’ moduli ta’ taħriġ. Il-ħaddiema li jistgħu jitħarrġu mill-ġdid għal okkupazzjoni simili għal dik li kellhom f’ArcelorMittal, jistgħu jew isegwu modulu speċifiku jew ta' speċjalizzazzjoni (40 siegħa) sabiex jadattaw il-kompetenzi tagħhom u jaġġornawhom, jew kors supplementari li jwassal għal kwalifiki ġodda (320 siegħa), li jippermetti lill-ħaddiema japplikaw għal impjiegi f'okkupazzjoni ġdida fis-settur industrijali. Għal taħriġ mill-ġdid f’settur ta’ attività differenti għal kollox, il-ħaddiema jistgħu jsegwu kors ta’ taħriġ okkupazzjonali (medja ta’ 960 siegħa) sabiex jiksbu l-kompetenzi meħtieġa għal din l-okkupazzjoni. Fi tmiem kull modulu ta’ taħriġ, il-ħiliet ġodda jistgħu jiġu evalwati u ddokumentati. Skont it-tip ta’ taħriġ u l-qasam tal-kompetenzi, il-parteċipanti se jingħataw jew ċertifikazzjoni formali tal-ħiliet (jiġifieri ċertifikat ta’ kompetenza), ċertifikat ta’ attendenza (għall-kompetenzi jew okkupazzjonijiet li għalihom ma teżisti l-ebda ċertifikazzjoni formali) jew validazzjoni tal-ħiliet (għal ħiliet u kompetenzi miksuba barra mill-korsijiet ta’ taħriġ formali). Iċ-ċertifikazzjoni formali tal-ħiliet hija vverifikata permezz ta’ testijiet ta’ valutazzjoni li jwasslu għall-għoti ta’ 'Ċertifikat tal-Ħiliet Miksuba permezz tat-Taħriġ' (Certificat des Compétences Acquises en Formation – CECAF). Il-validazzjoni tal-ħiliet hija vverifikata permezz ta’ testijiet ta’ valutazzjoni li jwasslu għall-għoti ta’ kredenzjali tal-ħiliet (titres de compétences). Trasferiment ta’ esperjenza: Il-ħaddiema b’esperjenza jistgħu jtejbu l-ħiliet u l-għarfien tagħhom billi jsiru għalliema jew ħarrieġa f’edukazzjoni teknika. Se jiġi żviluppat modulu speċifiku ta’ sensibilizzazzjoni u ta’ taħriġ minn qabel minn FOREM u mill-federazzjonijiet tad-diversi fergħat tal-edukazzjoni teknika biex iħeġġeġ ċerti ħaddiema ħalli jitħarrġu biex isiru għalliema vokazzjonali. Il-modulu se jinkludi l-għoti ta’ informazzjoni speċifika, appoġġ tekniku, laqgħat ma’ prattikanti u żjarat fuq il-post. Il-modulu se jdum tmien ġimgħat u se jkun immirat għal madwar 10 ħaddiema. – Promozzjoni tal-intraprenditorija: Appoġġ għall-ħolqien ta' intrapriżi: Ħaddiema li qed jaħsbuha jibdewx in-negozju tagħhom se jirċievu gwida u appoġġ minn Konsulent għall-Ħolqien tan-Negozju minn FOREM. Dan l-appoġġ jinkludi żewġ attivitajiet ewlenin: (i) sessjonijiet ta' informazzjoni kollettiva biex titqajjem kuxjenza rigward l-opportunitajiet ta' ħolqien tan-negozju, li jipprovdu informazzjoni dwar aspetti legali u miżuri għall-appoġġ tal-ħolqien tan-negozju; (ii) intervisti individwali ma' ħaddiema interessati biex jiġi eżaminat il-proġett tagħhom u mbagħad dawn jiġu mgħarrfa lill-organizzazzjonijiet tal-appoġġ tan-negozju u l-fornituri tas-servizzi. Il-Konsulent se jaħdem mill-qrib mal-Unitajiet ta' Riallokazzjoni biex jgħin lill-ħaddiema fil-proġetti tan-negozju tagħhom. Madwar 50 ħaddiem huma mistennija jattendu s-sessjonijiet ta' informazzjoni u madwar 20 jipparteċipaw fl-intervisti u l-attivitajiet ta' segwitu. Appoġġ għal proġetti kollettivi: Il-ħaddiema li jaf qed jaħsbuha jibdewx intrapriża "soċjali" flimkien bħala grupp se jirċievu gwida u appoġġ minn konsulenza speċjalizzata (magħżula permezz ta' sejħa għall-offerti) u mill-Unità ta' Riallokazzjoni. Dan l-appoġġ jinkludi informazzjoni u sessjonijiet ta' sensibilizzazzjoni dwar il-ħolqien tan-negozji u ħiliet ta' ġesjoni bażiċi, kif ukoll pariri dwar it-twaqqif tal-kumpanija (eż. it-tfassil ta' pjan tan-negozju, l-abbozzar ta' statuti legali, il-kummerċjalizzazzjoni, eċċ). Jistgħu jingħataw għotjiet biex jgħinu jkopru l-kosti tal-bidu ta' proġetti tan-negozju bħal dawn. Il-ħaddiema jridu jissottomettu applikazzjoni li tiddeskrivi l-proġett (eż. il-ħiliet u l-esperjenza tal-ħaddiema, studju ta' fattibbiltà, analiżi finanzjarja, il-potenzjal tas-suq, il-prospetti tat-tkabbir, il-benefiċċji soċjoekonomiċi, eċċ). Il-Kumitat ta' Appoġġ tal-Unità ta' Riallokazzjoni, li jlaqqa' flimkien rappreżentanti mill-unjinjs tal-impjegaturi u tal-kummerċ u l-FOREM, jivvaluta l-applikazzjoni u jiddeċiedi jagħtix għotja jew le. Kull ħaddiem involut fil-proġett jista' jirċievi għotja ta' EUR 5 000 (bil-fondi li jinġabru mill-ħaddiema kollha li jkunu qed jipparteċipaw). L-għotjiet jistgħu jintużaw biex ikopru x-xiri ta' tagħmir, merchandising, reklamar, konsulenza, taħriġ, eċċ. Il-konsulenza se tamministra l-għotjiet u tirrapporta lill-FOREM dwar l-użu tal-ispejjeż (fatturi u dokumentazzjoni ta' sostenn). Huwa mistenni li madwar 100 ħaddiem se jipparteċipaw f'din il-miżura, flimkien ma' ħames għotjiet ta' sostenn li qed jingħataw lill-ħaddiema. 23. L-azzjonijiet proposti deskritti hawnhekk jikkostitwixxu miżuri attivi fis-suq tax-xogħol fi ħdan l-azzjonijiet eliġibbli stabbiliti fl-Artikolu 7 tar-Regolament tal-FEG. Dawn l-azzjonijiet ma jissostitwixxux miżuri passivi ta’ protezzjoni soċjali. 24. L-awtoritajiet Belġjani taw l-informazzjoni meħtieġa dwar azzjonijiet li huma obbligatorji għall-intrapriżi kkonċernati bis-saħħa tal-liġi nazzjonali jew skont arranġamenti kollettivi. Huma kkonfermaw li kontribuzzjoni finanzjarja mill-FEG mhux se tieħu post azzjonijiet bħal dawn. Baġit stmat 25. Il-kosti totali stmati huma ta’ EUR 2 652 478, li jinkludu nefqa għal servizzi personalizzati ta’ EUR 2 575 900 u nefqa għal attivitajiet preparatorji, ta’ ġestjoni, informazzjoni u pubbliċità, kontroll u rapportar ta’ EUR 76 578. 26. Il-kontribuzzjoni finanzjarja totali mitluba mill-FEG hija ta’ EUR 1 591 486 (60 % tal-kosti totali). Azzjonijiet || L-għadd stmat ta’ parteċipanti || Il-kosti stmati għal kull parteċipant (f’EUR) (*) || Il-kosti totali stmati (f’EUR) (*) Is-servizzi personalizzati (Azzjonijiet skont l-Artikolu 7(1)(a) u (c) tar-Regolament tal-FEG) Riallokazzjoni: (Orientation professionnelle) - appoġġ / gwida / integrazzjoni (Reconversion/Insertion) - Iffaċilitar tat-tfittix ta' impjieg (Dynamisation de la recherche d’emploi) || 910 150 || 2 054 300 || 1 869 000 45 000 Taħriġ u taħriġ mill-ġdid: (Formations) - Taħriġ integrat (Formations intégrées) - Trasferiment ta' esperjenza (Transmission d'expérience) || 300 10 || 1 713 300 || 513 900 3 000 Promozzjoni ta' intraprenditorija: (Aide à la creation d'emploi) -Appoġġ għall-ħolqien tal-intrapriżi (Autocreation d'emploi individuelle) -Appoġġ għal proġetti kollettivi: (Soutien à l'emergence de projets colletifs) || 50 100 || 900 1 000 || 45 000 100 000 Subtotal (a): || – || 2 575 900 (100,0 %) Provvedimenti u inċentivi (Azzjonijiet skont l-Artikolu 7(1)(b) tar-Regolament tal-FEG) || Subtotal (b): || – || 0 || (0,00 %) Azzjonijiet skont l-Artikolu 7(4) tar-Regolament tal-FEG 1 Attivitajiet preparatorji, ġestjoni, kontroll u rappurtar || – || 32 778 2 Informazzjoni u pubbliċità || – || 43 800 Subtotal (c): || – || 76 578 (2,9 %) Il-kosti totali (a + b + c): || – || 2 652 478 Kontribuzzjoni tal-FEG (60 % tal-ispejjeż totali) || – || 1 591 486 (*) It-totali ma jaqblux bl-eżatt minħabba t-tqarrib. Perjodu ta’ eliġibbiltà tan-nefqa 27. L-awtoritajiet Belġjani bdew jipprovdu s-servizzi personalizzati lill-benefiċjarji fil-mira fl-1 ta’ Jannar 2014. Għalhekk, in-nefqa fuq l-azzjonijiet imsemmija fil-punt 22 se tkun eliġibbli għal kontribuzzjoni finanzjarja mill-FEG mill-1 ta’ Jannar 2014 sat-22 ta’ Lulju 2016. 28. L-awtoritajiet Belġjani bdew iġarrbu nefqa amministrattiva għall-implimentazzjoni tal-FEG fl-1 ta’ Jannar 2014. Għalhekk, in-nefqa għat-tħejjija, il-ġestjoni, l-informazzjoni u l-pubbliċità, il-kontroll u l-attivitajiet ta’ rappurtar għandha tkun eliġibbli għal kontribuzzjoni finanzjarja mill-FEG mil-1 ta’ Jannar 2014 sat-22 ta’ Jannar 2017. Komplimentarjetà ma’ azzjonijiet iffinanzjati minn fondi nazzjonali jew tal-Unjoni 29. Is-sorsi ta’ prefinanzjament jew ta’ kofinanzjament nazzjonali huma kif ġej: L-azzjonijiet implimentati se jkunu prefinanzjati mill-FOREM. L-Unitajiet ta' Riallokazzjoni, it-taħriġ mill-FOREM u s-sħab tiegħu huma kkofinanzjati mir-Reġjun ta' Wallonja. 30. L-awtoritajiet Belġjani indikaw li l-miżuri deskritti hawn fuq li jirċievu kontribuzzjoni finanzjarja mill-FEG mhumiex se jirċievu wkoll għajnuna minn strumenti finanzjarji oħra tal-Unjoni. 31. Appoġġ finanzjarju mill-FSE ngħata lil proġett (EnTrain – En Transition-Reconversion-Accompagnement) li kellu l-għan li jiżviluppa metodi pedagoġiċi għall-Unitajiet ta' Riallokazzjoni b’mod ġenerali. Is-sejbiet ta' dan il-proġett aktarx se jkunu utli għall-implimentazzjoni tal-miżuri ppjanati. Proċeduri għall-konsultazzjoni tal-benefiċjarji fil-mira jew ir-rappreżentanti tagħhom jew is-sħab soċjali kif ukoll l-awtoritajiet lokali u reġjonali 32. L-awtoritajiet Belġjani indikaw li l-pakkett ikkoordinat ta’ servizzi personalizzati tfassal b’konsultazzjoni mal-ħaddiema u s-sħab soċjali. Il-miżuri huma r-riżultat ta’ bosta diskussjonijiet u laqgħat preparatorji organizzati bejn Frar 2014 u Ġunju 2014 fost id-diversi sħab soċjali involuti. 33. L-Unità ta' Riallokazzjoni (cellule de reconversion) ġiet speċifikament stabbilita bħala parti mill-obbligi legali marbuta mal-proċedura ta' sensji kollettivi. L-Unità ta' Riallokazzjoni hija ġestita minn kumitat li jlaqqa' flimkien rappreżentanti mis-servizzi pubbliċi ta' Wallonja inkarigati mill-impjiegi u t-taħriġ, FOREM, trejdjunjins, u organizzazzjonijiet ta’ taħriġ vokazzjonali u bbażati fuq is-settur. Sistemi ta’ ġestjoni u kontroll 34. L-applikazzjoni tinkludi deskrizzjoni tas-sistema ta’ ġestjoni u kontroll li tispeċifika r-responsabbiltajiet tal-korpi involuti. Il-kumitat ta’ tmexxija magħmul mill-organizzazzjonijiet kollha involuti fl-implimentazzjoni tal-miżuri tal-FEG jiżgura li jkun hemm koordinazzjoni u segwitu globali. Il-kontribuzzjoni finanzjarja mill-FEG se tiġi ġestita u kkontrollata mill-istess korpi bħal għall-FSE. Entità waħda fi ħdan l-Aġenzija tal-FSE għall-Federazzjoni Wallonja-Brussell (dik li qabel kienet il-Komunità Franċiża tal-Belġju) se taġixxi bħala awtorità ta’ ġestjoni u entità separata oħra fi ħdan l-Aġenzija tal-FSE se taġixxi bħala awtorità tal-pagament. Is-Segretarjat Ġenerali tal-Federazzjoni Wallonja-Brussell se jaġixxi bħala awtorità ta’ ċertifikazzjoni u l-FOREM se jaġixxi bħala entità intermedjarja. Impenji pprovduti mill-Istat Membru kkonċernat 35. L-awtoritajiet Belġjani pprovdew il-garanziji kollha meħtieġa rigward dawn li ġejjin: – il-prinċipji ta’ ugwaljanza tat-trattament u nondiskriminazzjoni ser jiġu rrispettati fl-aċċess għall-azzjonijiet proposti u l-implimentazzjoni tagħhom; – inżammet konformità mar-rekwiżiti stabbiliti fil-leġiżlazzjoni nazzjonali u tal-UE dwar sensji kollettivi[15]; – l-azzjonijiet proposti mhumiex ser jirċievu appoġġ finanzjarju minn fondi jew strumenti finanzjarji oħrajn tal-Unjoni u ser jiġi evitat kwalunkwe finanzjament doppju; – l-azzjonijiet proposti ser ikunu kumplimentari ma’ azzjonijiet iffinanzjati mill-Fondi Strutturali; – il-kontribuzzjoni finanzjarja mill-FEG se tikkonforma mar-regoli proċedurali u materjali tal-Unjoni dwar l-għajnuna mill-Istat. IMPLIKAZZJONI BAĠITARJA Proposta baġitarja 36. Il-FEG ma għandux jaqbeż l-ammont annwali massimu ta’ EUR 150 miljun (prezzijiet tal-2011), kif stipulat fl-Artikolu 12 tar-Regolament tal-Kunsill (UE, Euratom) Nru 1311/2013 tat-2 ta’ Diċembru 2013 li jistabbilixxi l-qafas finanzjarju pluriennali għas-snin 2014-2020[16]. 37. Wara li studjat l-applikazzjoni fir-rigward tal-kundizzjonijiet stabbiliti fl-Artikolu 13(1) tar-Regolament tal-FEG, u wara li qieset in-numru ta’ benefiċjarji fil-mira, l-azzjonijiet proposti u l-ispejjeż stmati, il-Kummissjoni tipproponi li l-FEG jiġi mobilizzat għall-ammont ta’ EUR 1 591 486, li jirrappreżenta 60 % tal-kosti totali tal-azzjonijiet proposti, sabiex tiġi pprovduta kontribuzzjoni finanzjarja għall-applikazzjoni. 38. Id-deċiżjoni proposta, li l-FEG jiġi mobilizzat, se tittieħed b’mod konġunt mill-Parlament Ewropew u mill-Kunsill, kif stipulat fil-punt 13 tal-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni fi kwistjonijiet baġitarji u dwar ġestjoni finanzjarja tajba[17]. Atti relatati 39. Filwaqt li tippreżenta din il-proposta għal deċiżjoni biex jiġi mmobilizzat il-FEG, il-Kummissjoni se tippreżenta proposta lill-Parlament Ewropew u lill-Kunsill għal trasferiment tal-ammont ta’ EUR 1 591 486 fl-intestatura baġitarja rilevanti. 40. Filwaqt li tadotta din il-proposta għal deċiżjoni biex jiġi mobilizzat il-FEG, il-Kummissjoni ser tadotta deċiżjoni fuq kontribuzzjoni finanzjarja, permezz ta’ att ta’ implimentazzjoni, li ser jidħol fis-seħħ fid-data li fiha l-Parlament Ewropew u l-Kunsill jadottaw id-deċiżjoni proposta biex jiġi mobilizzat il-FEG. Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta' Aġġustament għall-Globalizzazzjoni, f'konformità mal-Punt 13 tal-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar id-dixxiplina baġitarja, dwar il-kooperazzjoni f’materji baġitarji u dwar ġestjoni finanzjarja tajba (applikazzjoni EGF/2014/012 BE/ArcelorMittal) IL-PARLAMENT EWROPEW U L-KUNSILL TAL-UNJONI EWROPEA, Wara li kkunsidraw it-Trattat dwar il-Funzjonament tal-Unjoni Ewropea, Wara li kkunsidraw ir-Regolament (UE) Nru 1309/2013 tal-Parlament Ewropew u tal-Kunsill tas-17 ta’ Diċembru 2013 dwar il-Fond Ewropew ta’ Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006[18], u b’mod partikolari l-Artikolu 15(4) tiegħu, Wara li kkunsidraw il-Ftehim Interistituzzjonali tat-2 Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f’materji baġitarji u dwar ġestjoni finanzjarja tajba[19], u b’mod partikolari l-punt 13 tiegħu, Wara li kkunsidraw il-proposta mill-Kummissjoni Ewropea, Billi: (1) Il-Fond Ewropew ta’ Aġġustament għall-Globalizzazzjoni (FEG) ġie stabbilit biex isostni lill-ħaddiema li jkunu ngħataw is-sensja u lil persuni li jaħdmu għal rashom li jkunu waqqfu l-attività tagħhom b'riżultat ta’ bidliet strutturali kbar fix-xejriet tal-kummerċ dinji minħabba l-globalizzazzjoni, b'riżultat ta’ kontinwazzjoni tal-kriżi finanzjarja u ekonomika globali indirizzata fir-Regolament (KE) Nru 546/2009[20], jew b'riżultat ta’ kriżi ekonomika u finanzjarja globali ġdida, u sabiex jgħinhom fl-integrazzjoni mill-ġdid tagħhom fis-suq tax-xogħol. (2) Il-FEG ma għandux jaqbeż l-ammont massimu annwali ta' EUR 150 miljun (prezzijiet tal-2011), kif stipulat fl-Artikolu 12 tar-Regolament tal-Kunsill (UE, Euratom) Nru 1311/2013. (3) Il-Belġju ssottometta applikazzjoni għall-mobilizzazzjoni tal-FEG, fir-rigward tas-sensji[21] f’ArcelorMittal Liège S.A. fil-Belġju, fit-22 ta’ Lulju 2014 u ssupplimentaha b’informazzjoni addizzjonali kif previst fl-Artikolu 8.3 tar-Regolament (UE) Nru 1309/2013. Din l-applikazzjoni tikkonforma mar-rekwiżiti għad-determinazzjoni ta’ kontribuzzjoni finanzjarja mill-FEG kif stipulat fl-Artikolu 13 tar-Regolament (UE) Nru 1309/2013. (4) Għalhekk, il-FEG għandu jiġi mmobilizzat sabiex tiġi pprovduta kontribuzzjoni finanzjarja li tammonta għal EUR 1 591 486 għall-applikazzjoni sottomessa mill-Belġju, ADOTTAW DIN ID-DEĊIŻJONI: Artikolu 1 Għall-baġit ġenerali tal-Unjoni Ewropea għas-sena finanzjarja 2015, il-FEG għandu jiġi mobilizzat sabiex jipprovdi s-somma ta’ EUR 1 591 486 f’approprjazzjonijiet ta’ impenn u pagament. Artikolu 2 Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea. Magħmul fi Brussell, Għall-Parlament Ewropew Għall-Kunsill Il-President Il-President [1] ĠU L 347, 20.12.2013, p. 855. [2] Ir-Regolament (KE) Nru 1893/2006 tal-Parlament Ewropew u tal-Kunsill tal-20 ta’ Diċembru 2006 li jistabbilixxi l-klassifikazzjoni tal-istatistika ta’ attivitajiet ekonomiċi tan-NACE Reviżjoni 2 u li jemenda r-Regolament tal-Kunsill (KEE) Nru 3037/90 kif ukoll ċerti Regolamenti tal-KE dwar setturi speċifiċi tal-istatistika (ĠU L 393, 30.12.2006, p. 1). [3] F'konformità mar-raba' paragrafu tal-Artikolu 7 tar-Regolament (UE) Nru 1309/2013. [4] Ir-Regolament tal-Kummissjoni (UE) Nru 1046/2012 tat-8 ta' Novembru 2012 li jimplimenta r-Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta' klassifikazzjoni komuni ta' unitajiet territorjali għall-istatistika (NUTS), fejn tidħol it-trażmissjoni tas-serje kronoloġiċi għat-tqassim reġjonali l-ġdid (ĠU L 310, 9.11.2012, p. 34). [5] Skont it-tifsira tal-Artikolu 3(a) tar-Regolament tal-FEG. [6] Sors: World Steel Association, Steel Statistical Yearbook 2014. [7] Rata komposta ta’ tkabbir annwali. [8] Komunikazzjoni milll-Kummissjoni lill-Parlament, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni – Pjan ta' Azzjoni għal industrija tal-azzar kompetittiva u sostenibbli fl-Ewropa (COM(2013) 407. [9] Ara l-bażi ta' dejta tal-FEG, disponibbli fuq http://ec.europa.eu/social/main.jsp?catId=582. [10] Il-Każijiet EGF/2009/022 BG/Kremikovtsi (applikazzjoni rifjutata mill-Kummissjoni), EGF/2012/010 RO/Mechel (COM(2014) 255 final ta' 7.5.2014), EGF/2013/007 BE/Hainaut steel (Duferco-NLMK) (COM(2014)..), EGF/2013/002 BE/Carsid (COM(2014)...). [11] Każ EGF/2010/007 AT/Steiermark / Niederösterreich. Id-Deċiżjoni 2011/652/UE tas-27 ta’ Settembru 2011 (ĠU L 263, 7.10.2011, p. 9). [12] Sors: FOREM. [13] L-Unità ta' Riallokazzjoni (cellule de reconversion) speċifikament stabbilita bħala parti mill-obbligi għall-proċedura ta' sensji kollettivi. [14] IFAPME (Institut wallon de Formation en Alternance et des indépendants et Petites et Moyennes Entreprises) huwa istitut ta’ taħriġ pubbliku li jipprovdi taħriġ doppju relatat max-xogħol f’forma ta’ apprendistati u korsijiet speċifiċi għal maniġers tal-SMEs. [15] Permezz tal-kontribuzzjoni finanzjarja mill-FEG, l-awtoritajiet Belġjani se jkunu jistgħu jestendu l-għoti ta’ servizzi ta’ rikollokazzjoni lil hinn mill-perjodi obbligatorji u jwettqu miżuri addizzjonali. Għall-kalkolu tal-kosti allokati għall-FEG, l-awtoritajiet Belġjani se jqisu l-miżuri mwettqa matul il-perjodu tal-obbligu ġuridiku (dan jirrigwarda biss il-miżura 'Riallokazzjoni (appoġġ / gwida / integrazzjoni)'. In-numru ta’ sigħat ta’ servizzi ta’ rikollokazzjoni mwettqa matul il-perjodu obbligatorju se jitnaqqas mit-total tan-numru ta’ sigħat ta’ servizzi ta’ rikollokazzjoni li kull benefiċjarju fil-mira jkun ibbenefika minnhom. [16] ĠU L 347, 20.12.2013, p. 884. [17] ĠU C 373, 20.12.2013, p. 1. [18] ĠU L 347, 20.12.2013, p. 855. [19] ĠU C 373, 20.12.2013, p. 1. [20] ĠU L 167, 29.6.2009, p.26. [21] Skont it-tifsira tal-Artikolu 3(a) tar-Regolament tal-FEG.